**Самообучение за уеб разработчик**

**HTML и CSS за начинаещи – 04.03.2023г.**

**Урок № 4 – Декорация на елементи на текста и добавяне на коментари в HTML**

В този урок ще разберем как да направим текста Bold – тоест да окажем на браузъра, че този текст има важно значение и как да направим текста Italic, тоест да кажем да браузъра, че подчертаваме значението на този текст.

За направим нашият текст bold ще използваме тага **<strong> </strong>**

Важно е винаги да използвате затварящият таг **</strong>**, в противен случай целият текст във вашата страница ще стане bold и ще бъде оцветен неправилно.

А сега нека да видим, как можем да направим нашият текст Italic. За целта е необходимо да използваме тага **<em> </em>** - Така оказваме на браузъра, че този текст има важно значение.

В случай, че искаме да оставим бележка или някакви оказания за другите разработчици, когато работим в екип или като цяло да дадем напътствия за тези, които биха работили с кода на разработената от нас уеб страница, трябва да използваме коментарите в HTML.

За тази цел трябва да използваме тага **<!--** начало край -**->** - чрез него ние можем да запишем коментар в кода на нашата страница, който ще бъде видим, само за тези които работят с изходния код на уеб страницата. Тези коментари няма да бъдат видими за обикновените потребители, тъй като чрез тези тагове ние оказваме на браузъра да не чете съдържанието на коментара.

Ако искаме да направим текста Bold Italic, тогава е необходимо да използваме комбинация от два тага - **<strong> и <em>**

Когато търсите обучителни материали по HTML в интернет, често ще забележите използването на таговете **<b> </b>** и **<i> </i>**. Разбира се тяхното използване не е грешно, те ще работят и ще дадат същият резултат както **<strong>** и **<em>.** Но при използването на **<b>** и **<i>** се постига само чисто визуален ефект на представяне на информацията. Тоест зад тези тагове няма „логика“, която да оказва на браузъра реалното значение на тези елементи от текста, които са маркирани с тези тагове.

А защо тази „логика“ на таговете **<strong> и <em>**, която липсва при **<b>** и **<i>** е важна?

В наши дни едно от нещата, на които трябва да обръщаме внимание при проектирането и изграждането на уеб страници, това е достъпността. Тоест ние трябва да работим над това съдържанието на нашата уеб страница да бъде достъпно за всички потребители не зависимо от тяхното здравословно състояние и други фактори.

Нашият уеб сайт трябва да бъде достъпен за хората със зрителни проблеми, които използват или биха използвали т.нар. Екранен четец – screen reader за да имат достъп до съдържанието на нашия уеб сайт.

Ето защо използването на таговете **<strong> и <em>** ни позволява да направим нашият сайт достъпен за всички, и да разграничим отделните елементи на съдържанието на нашия уеб сайт, съобразно тяхното значение.

Поради тази причина моля избягвайте да използвате таговете **<b>** и **<i>, защото те служат само за визуално представяне на съдържанието,** но не придават реален смисъл на елементите на текста, които са маркирани с тях.

В заключение, представете си, че таговете **<b>** и **<i>,** просто не съществуват и вместо тях използвайте **<strong> и <em>**, те са правилният начин, за представяне на съдържанието.