**Самообучение за уеб разработчик**

**Въведение в HTML и CSS – 27.02.2023г.**

**1. Въведение в HTML**

1.1. Какво представлява HTML?

1.2. Основни понятия в HTML

1.3. Създаване на първа уеб страница

1.4. Какво представлява CSS?

1.5. Основни поняти в CSS

1.6. Нека дадем малко стил на нашата уеб страница

**1.1. Какво представлява HTML?**

Преди да се захванем с писането на нашия собствен код, нека първо да потърсим заедно отговора на въпроса, какво представлява HTML и как работи той?

Съкращението HTML произлиза от думите HyperText Marckup Language или ако можем да го побългарим – хипертекстов език за маркиране. Хипертекстов, означава, че текстът може да бъде свързан с други уеб страници или с други елементи на същата уеб страница.

HTML е много просто устроен език, който е съставен от елементи наречени тагове или етикети на български език. Но за да Ви покажа как работи на практика този език, аз ще се опитам да използвам една метафора.

Нека да кажем, че вие имате подарък за рожден ден на ваша близка, който е опакован и готов да бъде поднесен.

Така първото нещо, което виждаме, това е опаковъчната хартия.

<wrapping-paper>

Изписано по този начин, компютърът разбира, че ние имаме опаковъчна хартия, но тя няма край и изпълва цялото налично пространство. За да кажем, на компютъра, че нашата хартия все пак има край и свършва някъде, трябва да използваме тага – етикета

</wrapping-paper>

<wrapping-paper> - този таг казва на компютъра къде започва нашата хартия

</wrapping-paper> - а този таг казва на компютъра къде свършва същата тази хартия.

Разбира се ние не подаряваме на някого само опаковъчна хартия, в нея имаме някаква кутия, нали така. В тази кутия имаме да кажем, една красива кукла.

<wrapping-paper>

<box>

<train>

</train>

</box>

</wrapping-paper>

Отварящият таг винаги стои в тези триъгълни скоби, а затварящият таг винаги започва с триъгълна скоба и наклонена черта. Това казва на компютъра, че ние затваряме нашата кутия, опаковъчната хартия и т.н.

Съществуват множество тагове в HTML. За да работи нашият уеб сайт правилно и нормално ние трябва да използваме точно определените тагове, т.е. не можем да сами да си създаваме собствени тагове.

Но когато започваме нашето пътешествие в света на HTML ние трябва да запомним само по-важните тагове, а не всички които съществуват.