**Самообучение за уеб разработчик**

**HTML и CSS за начинаещи – 04.03.2023г.**

**Урок № 3 – Форматиране на параграфи и заглавия в HTML**

В този урок ще се запознаем с нови тагове и ще внесем ново съдържание в нашата уеб страница.

<!DOCTYPE html>

<html>

<head>

<meta charset="utf-8">

<title>My first Web page</title>

</head>

<body>

Tова е моята първа уеб страница.

Това е нещо прекрасно. Аз създавам моята собствена уеб страница, за първи път.

</body>

</html>

При тази структура на кода на уеб страницата, колкото и празно място да оставим между изреченията, тяхното визуализиране в браузъра няма да се промени. Това е така, защото празното място, което оставяме не означава нищо за браузъра. Ако искаме той да знае, че ние всъщност създаваме отделни параграфи, ние трябва да му дадем съответните команди за тази цел.

Когато искаме да дефинираме отделни параграфи в HTML, трябва задължително да използваме тага - <p> </p>

<p>Tова е моята първа уеб страница.</p>

<p>Това е нещо прекрасно. Аз създавам моята собствена уеб страница, за първи път.</p>

По този начин е правилно да изглеждат нашите параграфи в HTML. Но освен параграфи в HTML ние можем да дефинираме и заглавия. Тези заглавия са подредени йерархично започвайки от 1 – най важното по значимост, и стигат до 6 – с най-малко значение.

Най-важното нещо, което трябва да запомните относно заглавията в HTML е, че наистина имат значение. Не е без значение какво заглавие ще използвате, тъй като когато индексира уеб страниците, Google и нейните роботи проверяват всеки един елемент от кода и така индексират съдържанието на всички уеб страници в мрежата.

Google много добре разбира, какво е разликата между заглавие 1 и заглавие 2 например. При заглавията основното не е просто визуално представяне на информацията и съдържанието.

Запомнете имате заглавия само от 1 до 6. Няма заглавие 7, нито 8 и т.н. Същото се отнася за параграфите. Няма параграф 1, 2, 3 и т.н. Не съществуват такива тагове. За това се придържайте към вече съществуващите тагове и не използвайте такива, които не съществуват, защото те просто няма да работят.